Product Wizard Rottefella.noOppdateringerTren på rulleski i sommer
Tren på rulleski i sommer30.05.12
Det er ikke mange ukene siden de fleste parkerte skiene, men vi i Rottefella har allerede begynt å tenke på neste sesong. Selv om temperaturen drar seg mot et behagelig nivå, så trenger du ikke å slutte å trene på skiteknikk.
Neste år går Birkebeinerrennet (www.birken.no) av stabelen 13. mars, og selv om det er mer enn 300 dager igjen i skrivende stund, kan du legge grunnlaget for en god sesong allerede nå. Mange benytter alternativ trening som løping og sykling som grunntrening gjennom sommeren, men skal du trene skiteknikk er rulleski det absolutt beste alternativet.
I likhet med "vanlige" ski må du forholde deg til en utstyrsjungel når du skal kjøpe rulleski. I utgangspunktet er det ikke mye nytt du trenger, og du kan benytte støvlene du bruker på vinterstid også på rulleski. Allikevel bør du gå til anskaffelse av:
Rulleski for klassisk eller skøyting
Staver med asfaltpigg
Når det gjelder bindinger, er Rottefellas R3-binding spesielt godt egnet for rulleski. Bindingen monteres med skruer, og kan dermed tilpasses alle ski typer, uavhengig av stil. Teknikk
Trener du mot Birken eller Vasaloppet er det klassisk stil som gjelder, også om sommeren. Diagonalgang på rulleski blir ikke helt det samme som på snø, da skiene ikke holdes på plass av skispor. Derfor krever det også en del trening å få teknikken på plass. Staking og dobbelttak er derimot enklere. I likhet med på snø skal du bruke hele overkroppen, spesielt magemusklene, og holde armene "låst", så godt det lar seg gjøre. Husk også at asfalt er betydelig hardere enn snø, så pass på at stavtakene i stor grad går ned og ikke bakover.
Skal du trene på skøyting er rulleski mer likt følelsen på snø enn klassiske rulleski. På skøyterulleski kan du trene effektivt på både enkeldans, dobbeldans og padling, og teknikken er nesten den samme som på snø.
Skiforeningen (www.skiforeningen.no) har lagt ut en rekke filmer på YouTube som forklarer rulleskiteknikk og utstyr:
Rulleskistaking Rulleski utstyr Diagonalgang Bremsing Sikkerhet
Vi har allerede nevnt at hjelm er en nødvendighet hvis du skal gå på rulleski. Er du nybegynner kan det også være lurt å tenke på hvor du starter. Det kan være uvant å bremse og stoppe på rulleski, så en stor parkeringsplass kan være et bra sted å begynne for å lære bremseteknikk og svingteknikk.